Igatahes peale koolitust läksime veel selle kolleegi juurde aeda, grillisime ja sõime rullbiskviiti ning rääkisime veel paari osalejaga täiesti normaalseid inimlikke jutte. Tundusid täiesti normaalsed inimesed olevat…aga ometi tundsin paaril korral, kuidas  mu peal peatusid uurivad silmad, et kas tänaõhtune üritus oli ka tulemusrikas sammuke mu vaiksel pööramisel nende rahakettasse. Sest eks nad teavad täpselt, et kui neil õnnestuks minu pea sassi pöörata, oleksin neile ammendatamtu koolitaja-varamu:) Ning mu rahalised raskused on talle ka täpselt teada. Seega - igati sobiv potentsiaalne võrgustiku arendaja, onju?